ระเบียบ ก.บ.ศป. ว่าด้วยการลาของพนักงานราชการศาลปกครองพ.ศ. ๒๕๖๓ โดยที่เป็นการสมควรมีระเบียบว่าด้วยการลาของพนักงานราชการศาลปกครองอาศัยอํานาจตามความในมาตรา ๔๑/๘ (๑) และ (๙) แห่งพระราชบัญญัติจัดตั้ง ศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้ง ศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการลาของพนักงานราชการ ศาลปกครอง พ.ศ. ๒๕๖๓"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ บรรดาระเบียบ กฎ ข้อบังคับ ประกาศ หรือคําสั่งอื่นใดในส่วนที่มีกําหนดไว้แล้ว ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนในกรณีที่มิได้กําหนดหลักเกณฑ์และวิธีการไว้ในระเบียบนี้ ให้นําระเบียบของทางราชการ มาใช้บังคับโดยอนุโลม เว้นแต่ ก.บ.ศป. จะมีมติเป็นอย่างอื่นข้อ ๔ ในระเบียบนี้"สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลาง และสํานักงานศาลปกครองในภูมิภาค"หน่วยงานในสังกัด" หมายความว่า สํานักงานศาล สํานัก วิทยาลัย และหน่วยงาน ที่เรียกชื่ออย่างอื่นที่มีฐานะเทียบเท่าสํานักงานศาล สํานัก วิทยาลัย ที่อยู่ในสังกัดสํานักงานศาลปกครอง"เข้ารับการตรวจเลือก" หมายความว่า เข้ารับการตรวจเลือกเพื่อรับราชการเป็น ทหารกองประจําการ ตามกฎหมายว่าด้วยการรับราชการทหาร"เข้ารับการเตรียมพล" หมายความว่า เข้ารับการระดมพล เข้ารับการตรวจสอบพล เข้ารับ การฝึกวิชาทหาร หรือเข้ารับการทดลองความพรั่งพร้อม ตามกฎหมายว่าด้วยการรับราชการทหารข้อ ๕ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจ ออกประกาศ คําสั่ง หรือหลักเกณฑ์เพื่อปฏิบัติให้เป็นไปตามระเบียบนี้ข้อ ๖ ให้ ก.บ.ศป. มีอํานาจตีความและวินิจฉัยปัญหาที่เกี่ยวกับการปฏิบัติตามระเบียบนี้หมวด ๑ บททั่วไป ข้อ ๗ พนักงานราชการศาลปกครองมีสิทธิในการลาประเภทต่าง ๆ ตามความจําเป็น ในรอบปีงบประมาณตามหลักเกณฑ์ ดังต่อไปนี้(๑) การลาป่วย(๒) การลาคลอดบุตร(๓) การลากิจส่วนตัว(๔) การลาพักผ่อน(๕) การลาอุปสมบทหรือการลาไปประกอบพิธีฮัจญ์(๖) การลาเข้ารับการตรวจเลือกหรือเข้ารับการเตรียมพล(๗) การลาไปช่วยเหลือภริยาที่คลอดบุตร(๘) การลาไปฟื้นฟูสมรรถภาพด้านอาชีพข้อ ๘ การลาทุกประเภทตามระเบียบนี้ ถ้ามีกฎหมาย ระเบียบ หรือมติคณะรัฐมนตรี กําหนดเกี่ยวกับการลาประเภทใดไว้เป็นพิเศษ ผู้ลาและผู้มีอํานาจอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีเกี่ยวกับการลาประเภทนั้นด้วยข้อ ๙ ผู้มีอํานาจอนุญาตการลาแต่ละประเภทของพนักงานราชการศาลปกครอง ให้เป็น อํานาจของเลขาธิการสํานักงานศาลปกครองผู้มีอํานาจอนุญาตจะมอบอํานาจโดยทําเป็นหนังสือให้แก่ผู้ดํารงตําแหน่งอื่นเป็นผู้พิจารณา อนุญาตแทนก็ได้ โดยให้คํานึงถึงระดับตําแหน่งและความรับผิดชอบของผู้รับมอบอํานาจเป็นสําคัญ ทั้งนี้ ผู้มอบอํานาจจะกําหนดให้ผู้รับมอบอํานาจมอบอํานาจให้ผู้ดํารงตําแหน่งอื่นเป็นผู้พิจารณาอนุญาตแทน ต่อไป โดยจะกําหนดหลักเกณฑ์หรือเงื่อนไขในการใช้อํานาจนั้นไว้ด้วยหรือไม่ก็ได้การลาของพนักงานราชการศาลปกครองในช่วงก่อนและหลังวันหยุดราชการประจําสัปดาห์ หรือวันหยุดราชการประจําปีซึ่งทําให้มีวันหยุดต่อเนื่องกัน ให้ผู้มีอํานาจอนุญาตใช้ดุลพินิจ ตามความเหมาะสมและจําเป็นที่จะอนุญาตให้ลาได้ โดยมิให้เสียหายแก่การปฏิบัติราชการข้อ ๑๐ เพื่อประโยชน์ในการตรวจสอบการลาหยุดของพนักงานราชการศาลปกครอง ให้หน่วยงานในสังกัดแต่ละแห่งจัดให้มีการบันทึกการลาหยุดราชการของพนักงานราชการศาลปกครอง แยกตามประเภท หรือพฤติการณ์พิเศษ หรือเหตุแห่งการลาข้อ ๑๑ พนักงานราชการศาลปกครองผู้ใดได้รับคําสั่งให้ไปช่วยราชการหรือปฏิบัติหน้าที่ ณ หน่วยงานในสังกัดอื่นที่ตนมิได้อยู่ในสังกัด หากประสงค์จะลาป่วย ลาคลอดบุตร ลากิจส่วนตัว ลาพักผ่อน ลาอุปสมบทหรือลาไปประกอบพิธีฮัจญ์ ลาเข้ารับการตรวจเลือกหรือเข้ารับการเตรียมพล ลาไปช่วยเหลือภริยาที่คลอดบุตร หรือลาไปฟื้นฟูสมรรถภาพด้านอาชีพ ในช่วงเวลาที่ไปช่วยราชการ หรือปฏิบัติหน้าที่ ให้เสนอขออนุญาตลาต่อผู้บังคับบัญชาของหน่วยงานที่ไปช่วยราชการหรือปฏิบัติ หน้าที่จนถึงผู้มีอํานาจอนุญาตแล้วให้หน่วยงานในสังกัดนั้นรายงานจํานวนวันลาให้หน่วยงานต้นสังกัด ของผู้นั้นทราบอย่างน้อยปีละครั้งข้อ ๑๒ การนับวันลาตามระเบียบนี้ ให้นับตามปีงบประมาณการนับวันลาเพื่อประโยชน์ในการเสนอหรือจัดส่งใบลา อนุญาตให้ลาและคํานวณวันลา ให้นับต่อเนื่องกัน โดยนับวันหยุดราชการที่อยู่ในระหว่างวันลาประเภทเดียวกันรวมเป็นวันลาด้วย เว้นแต่การนับเพื่อประโยชน์ในการคํานวณวันลา สําหรับวันลาป่วยที่มิใช่วันลาป่วยตามกฎหมายว่าด้วย การสงเคราะห์ข้าราชการผู้ได้รับอันตรายหรือการป่วยเจ็บเพราะเหตุปฏิบัติราชการ วันลากิจส่วนตัว วันลาพักผ่อน และวันลาไปช่วยเหลือภริยาที่คลอดบุตร ให้นับเฉพาะวันทําการการลาป่วยหรือลากิจส่วนตัวซึ่งมีระยะเวลาต่อเนื่องกัน จะเป็นในปีงบประมาณเดียวกันหรือไม่ก็ตาม ให้นับเป็นการลาครั้งหนึ่ง ถ้าจํานวนวันลาครั้งหนึ่งรวมกันเกินอํานาจของผู้มีอํานาจอนุญาตระดับใด ให้นําใบลาเสนอขึ้นไปตามลําดับจนถึงผู้มีอํานาจอนุญาตพนักงานราชการศาลปกครองที่ได้รับอนุญาตให้ลาไปช่วยเหลือภริยาที่คลอดบุตร ลากิจส่วนตัว ซึ่งมิใช่ลากิจส่วนตัวเพื่อเลี้ยงดูบุตรตามข้อ ๒๐ หรือลาพักผ่อน ซึ่งได้หยุดราชการไปยังไม่ครบกําหนด ถ้ามีราชการจําเป็นเกิดขึ้น ผู้บังคับบัญชาหรือผู้มีอํานาจอนุญาตจะเรียกตัวมาปฏิบัติราชการระหว่าง การลาก็ได้การลาครึ่งวันในตอนเช้าหรือตอนบ่าย ให้นับเป็นการลาครึ่งวันตามประเภทของการลานั้น ๆพนักงานราชการศาลปกครองซึ่งได้รับอนุญาตให้ลา หากประสงค์จะยกเลิกวันลาที่ยังไม่ได้ หยุดราชการ ให้เสนอขอยกเลิกวันลาต่อผู้บังคับบัญชาตามลําดับจนถึงผู้มีอํานาจอนุญาตให้ลาและให้ถือว่า การลาเป็นอันสิ้นสุดก่อนวันมาปฏิบัติราชการการลาของพนักงานราชการศาลปกครองที่ถูกเรียกกลับมาปฏิบัติราชการระหว่างการลา ให้ถือว่า สิ้นสุดก่อนวันมาปฏิบัติราชการ เว้นแต่ผู้มีอํานาจอนุญาตเห็นว่าการเดินทางต้องใช้เวลา ให้ถือว่าสิ้นสุด ก่อนวันเดินทางกลับข้อ ๑๓ การลาให้ใช้ใบลาตามแบบใบลาของข้าราชการศาลปกครอง โดยอนุโลม เว้นแต่ ในกรณีจําเป็นหรือรีบด่วน จะใช้ใบลาที่มีข้อความไม่ครบถ้วนตามแบบหรือจะลาโดยวิธีการอย่างอื่นก็ได้ แต่ต้องส่งใบลาตามแบบในวันแรกที่มาปฏิบัติราชการสํานักงานศาลปกครองอาจนําระบบอิเล็กทรอนิกส์มาใช้ในการเสนอใบลา อนุญาตให้ลา หรือยกเลิกวันลา กับการลาประเภทหนึ่งประเภทใดได้ตามที่เห็นสมควร ทั้งนี้ ระบบอิเล็กทรอนิกส์ ดังกล่าวจะต้องเป็นระบบที่มีความปลอดภัย รัดกุม สามารถตรวจสอบตัวบุคคล และเก็บข้อมูลเกี่ยวกับ การลาเป็นหลักฐานในราชการได้ข้อ ๑๔ พนักงานราชการศาลปกครอง ซึ่งประสงค์จะไปต่างประเทศในระหว่างการลา ตามระเบียบนี้ หรือในระหว่างวันหยุดราชการ ให้เสนอขออนุญาตต่อผู้บังคับบัญชาตามลําดับจนถึง เลขาธิการสํานักงานศาลปกครองข้อ ๑๕ พนักงานราชการศาลปกครองผู้ใดไม่สามารถมาปฏิบัติราชการได้ อันเนื่องมาจาก พฤติการณ์พิเศษซึ่งเกิดขึ้นกับบุคคลทั่วไปในท้องที่นั้น หรือพฤติการณ์พิเศษซึ่งเกิดขึ้นกับพนักงาน ราชการศาลปกครองผู้นั้นและมิได้เกิดจากความประมาทเลินเล่อหรือความผิดของพนักงานราชการ ศาลปกครองผู้นั้นเอง โดยพฤติการณ์พิเศษดังกล่าวร้ายแรงจนเป็นเหตุขัดขวางทําให้ไม่สามารถมาปฏิบัติ ราชการ ณ สถานที่ตามปกติ ให้พนักงานราชการศาลปกครองผู้นั้นรีบรายงานพฤติการณ์ที่เกิดขึ้น รวมทั้งอุปสรรคขัดขวางที่ทําให้มาปฏิบัติราชการไม่ได้ต่อผู้บังคับบัญชาตามลําดับจนถึงเลขาธิการ สํานักงานศาลปกครองทันทีในวันแรกที่มาปฏิบัติราชการในกรณีที่เลขาธิการสํานักงานศาลปกครองเห็นว่า การที่พนักงานราชการศาลปกครองผู้นั้น ไม่สามารถมาปฏิบัติราชการได้ เป็นเพราะพฤติการณ์พิเศษตามวรรคหนึ่ง ให้สั่งให้การหยุดราชการ ของพนักงานราชการศาลปกครองผู้นั้นไม่นับเป็นวันลาตามจํานวนวันที่ไม่มาปฏิบัติราชการได้ อันเนื่องมาจากพฤติการณ์พิเศษดังกล่าว ถ้าเห็นว่าไม่เป็นพฤติการณ์พิเศษ ให้ถือว่าวันที่พนักงานราชการ ศาลปกครองผู้นั้นไม่มาปฏิบัติราชการเป็นวันลากิจส่วนตัวข้อ ๑๖ การให้ได้รับค่าตอบแทนระหว่างการลา ให้เป็นไปตามระเบียบคณะกรรมการ ข้าราชการฝ่ายศาลปกครองว่าด้วยพนักงานราชการศาลปกครอง ประกาศสํานักงานศาลปกครอง เรื่อง การบริหารงานบุคคลพนักงานราชการศาลปกครอง และระเบียบอื่นที่เกี่ยวข้องหมวด ๒ สิทธิการลาแต่ละประเภทส่วนที่ ๑การลาป่วย ข้อ ๑๗ พนักงานราชการศาลปกครองซึ่งประสงค์จะลาป่วยเพื่อรักษาตัว ให้เสนอหรือจัดส่ง ใบลาต่อผู้บังคับบัญชาตามลําดับจนถึงผู้มีอํานาจอนุญาตก่อนหรือในวันที่ลา เว้นแต่ในกรณีจําเป็น จะเสนอหรือจัดส่งใบลาในวันแรกที่มาปฏิบัติราชการก็ได้ในกรณีที่พนักงานราชการศาลปกครองผู้ขอลามีอาการป่วยจนไม่สามารถจะลงชื่อในใบลาได้ จะให้ผู้อื่นลาแทนก็ได้ แต่เมื่อสามารถลงชื่อได้แล้วให้เสนอหรือจัดส่งใบลาโดยเร็วการลาป่วยตั้งแต่สามวันขึ้นไป ต้องมีใบรับรองแพทย์ซึ่งเป็นผู้ที่ได้ขึ้นทะเบียนและรับใบอนุญาต เป็นผู้ประกอบวิชาชีพเวชกรรมแนบไปกับใบลาด้วย ในกรณีจําเป็นหรือเห็นสมควรผู้มีอํานาจอนุญาต จะสั่งให้ใช้ใบรับรองแพทย์อื่นซึ่งผู้มีอํานาจอนุญาตเห็นชอบก็ได้การลาป่วยไม่ถึงสามวัน ไม่ว่าจะเป็นการลาครั้งเดียวหรือหลายครั้งติดต่อกัน ถ้าผู้มีอํานาจ อนุญาตเห็นสมควร จะสั่งให้มีใบรับรองแพทย์ตามวรรคสามประกอบใบลา หรือสั่งให้ผู้ลาไปรับ การตรวจจากแพทย์ของทางราชการเพื่อประกอบการพิจารณาอนุญาตก็ได้ส่วน ๒ การลาคลอดบุตร ข้อ ๑๘ พนักงานราชการศาลปกครองซึ่งประสงค์จะลาคลอดบุตร ให้เสนอใบลาต่อ ผู้บังคับบัญชาตามลําดับจนถึงผู้มีอํานาจอนุญาตก่อนหรือในวันที่ลา เว้นแต่ไม่สามารถจะลงชื่อในใบลาได้ จะให้ผู้อื่นลาแทนก็ได้ แต่เมื่อสามารถลงชื่อได้แล้ว ให้เสนอหรือจัดส่งใบลาโดยเร็ว โดยไม่ต้องมี ใบรับรองแพทย์การลาคลอดบุตรจะลาในวันที่คลอด ก่อนหรือหลังวันที่คลอดบุตรก็ได้ แต่เมื่อรวมวันลาแล้ว ต้องไม่เกินเก้าสิบวันการลาคลอดบุตรคาบเกี่ยวกับการลาประเภทใดซึ่งยังไม่ครบกําหนดวันลาของการลาประเภทนั้น ให้ถือว่าการลาประเภทนั้นสิ้นสุดลง และให้นับเป็นการลาคลอดบุตรตั้งแต่วันเริ่มวันลาคลอดบุตรพนักงานราชการศาลปกครองที่ได้รับอนุญาตให้ลาคลอดบุตรและได้หยุดราชการไปแล้ว แต่ไม่ได้คลอดบุตรตามกําหนด หากประสงค์จะขอยกเลิกวันลาคลอดบุตรที่หยุดไป ให้ผู้มีอํานาจอนุญาต พิจารณาอนุญาตให้ยกเลิกวันลาคลอดบุตรได้ โดยให้ถือว่าวันที่ได้หยุดราชการไปแล้วเป็นวันลากิจส่วนตัวส่วน ๓ การลากิจส่วนตัว ข้อ ๑๙ พนักงานราชการศาลปกครองซึ่งประสงค์จะลากิจส่วนตัว ให้เสนอหรือจัดส่งใบลา ล่วงหน้าไม่น้อยกว่าสามวันต่อผู้บังคับบัญชาตามลําดับจนถึงผู้มีอํานาจอนุญาต และเมื่อได้รับอนุญาตแล้ว จึงจะหยุดราชการได้ เว้นแต่มีเหตุจําเป็นไม่สามารถรอรับอนุญาตได้ทัน จะเสนอหรือจัดส่งใบลา พร้อมด้วยระบุเหตุจําเป็นไว้แล้วหยุดราชการไปก่อนก็ได้ แต่จะต้องชี้แจงเหตุผลให้ผู้มีอํานาจ อนุญาตทราบโดยเร็วในกรณีมีเหตุพิเศษที่ไม่อาจเสนอหรือจัดส่งใบลาก่อนตามวรรคหนึ่งได้ ให้เสนอหรือจัดส่งใบลา พร้อมทั้งเหตุผลความจําเป็นต่อผู้บังคับบัญชาตามลําดับจนถึงผู้มีอํานาจอนุญาต ทันทีในวันแรก ที่มาปฏิบัติราชการข้อ ๒๐ พนักงานราชการศาลปกครองที่ลาคลอดบุตรตามข้อ ๑๘ แล้ว หากประสงค์ จะลากิจส่วนตัวเพื่อเลี้ยงดูบุตรให้มีสิทธิลาต่อเนื่องจากการลาคลอดบุตรได้ไม่เกินเก้าสิบวันทําการให้พนักงานราชการศาลปกครองที่ลาตามวรรคหนึ่ง มีสิทธินําจํานวนวันลากิจส่วนตัวซึ่งมีสิทธิลา โดยได้ค่าตอบแทนที่เหลือในปีนั้นมาใช้ เพื่อให้ได้รับค่าตอบแทนระหว่างลาได้ไม่เกินจํานวนวันลากิจ ส่วนตัวที่เหลือนั้นได้ ทั้งนี้ จะต้องแจ้งการขอใช้สิทธิพร้อมกับการลากิจส่วนตัวเพื่อเลี้ยงดูบุตรส่วน ๔ การลาพักผ่อน ข้อ ๒๑ พนักงานราชการศาลปกครองมีสิทธิลาพักผ่อนประจําปีในปีงบประมาณหนึ่งได้ สิบวันทําการ สําหรับปีแรกที่ได้รับการจ้างเป็นพนักงานราชการศาลปกครองยังไม่ครบหกเดือนไม่มีสิทธิ ลาพักผ่อน เว้นแต่พนักงานราชการศาลปกครองที่มีสัญญาจ้างต่อเนื่องกันในหน่วยงานในสังกัดเดิม รวมกันมาแล้วไม่น้อยกว่าหกเดือนข้อ ๒๒ พนักงานราชการศาลปกครองผู้ใดปฏิบัติราชการครบหนึ่งปีขึ้นไป และในปีที่ผ่านมา พนักงานราชการศาลปกครองผู้นั้นมิได้ลาพักผ่อนประจําปี หรือลาพักผ่อนแล้วไม่ครบสิบวันทําการ ให้สะสมวันที่ยังมิได้ลาในปีนั้นรวมเข้ากับปีต่อ ๆ ไปได้ แต่วันลาพักผ่อนสะสมรวมกับวันลาพักผ่อน ในปีปัจจุบันจะต้องไม่เกินสิบห้าวันทําการข้อ ๒๓ พนักงานราชการศาลปกครองซึ่งประสงค์จะลาพักผ่อน ให้เสนอหรือจัดส่งใบลา ล่วงหน้าไม่น้อยกว่าสามวันต่อผู้บังคับบัญชาตามลําดับจนถึงผู้มีอํานาจอนุญาต และเมื่อได้รับอนุญาตแล้ว จึงจะหยุดราชการได้การอนุญาตให้ลาพักผ่อน ผู้มีอํานาจอนุญาตจะอนุญาตให้ลาครั้งเดียวหรือหลายครั้งก็ได้ โดยมิให้เสียหายแก่ราชการข้อ ๒๔ พนักงานราชการศาลปกครองผู้ที่ปฏิบัติงานในหน้าที่ประจําในจังหวัดชายแดนภาคใต้ ต่อเนื่องกันไม่น้อยกว่าสามเดือน มีสิทธิลาพักผ่อนประจําปีในปีหนึ่งได้เพิ่มขึ้นอีกสิบวันทําการ ทั้งนี้ ต้องเป็นผู้ที่ได้รับสิทธิลาพักผ่อนปกติอยู่ก่อนแล้ว ถ้าในปีใดมิได้ลาพักผ่อนประจําปี หรือลาพักผ่อน ประจําปีแล้วแต่ไม่ครบสิบห้าวันทําการ ให้สะสมวันที่ยังมิได้ลาในปีนั้นรวมเข้ากับปีต่อ ๆ ไปได้ แต่วันลาพักผ่อนสะสมรวมกับวันลาพักผ่อนในปีปัจจุบันจะต้องไม่เกินยี่สิบวันทําการ และกรณีพ้นจาก การปฏิบัติหน้าที่ประจําในจังหวัดชายแดนภาคใต้ ให้ถือว่าการลาพักผ่อนดังกล่าวเป็นสิทธิตามตัว ในปีงบประมาณนั้นเท่านั้น หากพ้นปีงบประมาณดังกล่าว ให้คํานวณและสะสมวันลาพักผ่อนตามปกติ ส่วน ๕ การลาอุปสมบทหรือการลาไปประกอบพิธีฮัจญ์ ข้อ ๒๕ พนักงานราชการศาลปกครองที่ได้รับการจ้างและปฏิบัติหน้าที่มาไม่น้อยกว่าสี่ปี มีสิทธิลาเพื่อไปอุปสมบทหรือประกอบพิธีฮัจญ์ แล้วแต่กรณี ได้จํานวนหนึ่งครั้ง ตลอดช่วงเวลาของ การมีสถานภาพเป็นพนักงานราชการศาลปกครอง โดยการลาอุปสมบทมีสิทธิลาได้ไม่เกินหนึ่งร้อยยี่สิบวัน และการลาไปประกอบพิธีฮัจญ์มีสิทธิลาได้ไม่เกินหนึ่งร้อยยี่สิบวัน ตามระยะเวลาที่ใช้ในการประกอบ ศาสนกิจตามหลักการของศาสนาอิสลาม ทั้งนี้ ให้ผู้บังคับบัญชาพิจารณาอนุมัติการลาดังกล่าว ตามความเหมาะสม เพื่อไม่ให้เกิดความเสียหายแก่ราชการพนักงานราชการศาลปกครองซึ่งประสงค์จะลาอุปสมบทในพระพุทธศาสนา หรือพนักงาน ราชการศาลปกครองที่นับถือศาสนาอิสลามซึ่งประสงค์จะลาไปประกอบพิธีฮัจญ์ ณ เมืองเมกกะ ประเทศซาอุดีอาระเบีย ให้เสนอหรือจัดส่งใบลาต่อผู้บังคับบัญชาตามลําดับจนถึงผู้มีอํานาจอนุญาต ก่อนวันอุปสมบทหรือก่อนวันเดินทางไปประกอบพิธีฮัจญ์ไม่น้อยกว่าหกสิบวันในกรณีมีเหตุพิเศษไม่อาจเสนอหรือจัดส่งใบลาล่วงหน้าได้ตามวรรคสอง ให้ชี้แจงเหตุผล ความจําเป็นประกอบการลา และให้อยู่ในดุลพินิจของผู้มีอํานาจอนุญาตที่จะพิจารณาให้ลาหรือไม่ก็ได้ข้อ ๒๖ พนักงานราชการศาลปกครองที่ได้รับพระราชทานพระบรมราชานุญาตให้ลา อุปสมบทหรือได้รับอนุญาตให้ลาไปประกอบพิธีฮัจญ์แล้ว จะต้องอุปสมบทหรือออกเดินทางไปประกอบ พิธีฮัจญ์ภายในสิบวัน นับแต่วันเริ่มลา และจะต้องกลับมารายงานตัวเข้าปฏิบัติราชการภายในห้าวัน นับแต่วันที่ลาสิกขา หรือวันที่เดินทางกลับถึงประเทศไทยหลังจากการเดินทางไปประกอบพิธีฮัจญ์ ทั้งนี้ ให้นับระยะเวลาที่จะต้องกลับมารายงานตัวดังกล่าวรวมอยู่ภายในระยะเวลาที่ได้รับอนุญาตการลาด้วยพนักงานราชการศาลปกครองที่ได้รับพระราชทานพระบรมราชานุญาตให้ลาอุปสมบทหรือได้รับ อนุญาตให้ลาไปประกอบพิธีฮัจญ์และได้หยุดราชการไปแล้ว หากปรากฏว่ามีปัญหาอุปสรรคทําให้ ไม่สามารถอุปสมบทหรือไปประกอบพิธีฮัจญ์ตามที่ขอลาไว้ เมื่อได้รายงานตัวกลับเข้าปฏิบัติราชการ ตามปกติและขอยกเลิกวันลา ให้ผู้มีอํานาจอนุญาตพิจารณาอนุญาตให้ยกเลิกวันลาอุปสมบทหรือ ไปประกอบพิธีฮัจญ์ โดยให้ถือว่าวันที่หยุดราชการไปแล้วเป็นวันลากิจส่วนตัวส่วน ๖ การลาเข้ารับการตรวจเลือกหรือเข้ารับการเตรียมพล ข้อ ๒๗ พนักงานราชการศาลปกครองที่ได้รับหมายเรียกเข้ารับการตรวจเลือก ให้รายงานลา ต่อผู้บังคับบัญชาก่อนวันเข้ารับการตรวจเลือกไม่น้อยกว่าสี่สิบแปดชั่วโมง ส่วนพนักงานราชการ ศาลปกครองที่ได้รับหมายเรียกเข้ารับการเตรียมพล ให้รายงานลาต่อผู้บังคับบัญชาภายในสี่สิบแปดชั่วโมง นับแต่เวลารับหมายเรียกเป็นต้นไป และให้ไปเข้ารับการตรวจเลือกหรือเข้ารับการเตรียมพลตามวันเวลา ในหมายเรียกนั้นโดยไม่ต้องรอรับคําสั่งอนุญาต และให้ผู้บังคับบัญชาเสนอรายงานลาไปตามลําดับจนถึง ผู้มีอํานาจอนุญาตข้อ ๒๘ เมื่อพนักงานราชการศาลปกครองที่ลานั้นพ้นจากการเข้ารับการตรวจเลือกหรือ เข้ารับการเตรียมพลแล้ว ให้มารายงานตัวกลับเข้าปฏิบัติราชการตามปกติต่อผู้บังคับบัญชาภายในเจ็ดวัน เว้นแต่กรณีที่มีเหตุจําเป็น ผู้มีอํานาจอนุญาตอาจขยายเวลาให้ได้แต่รวมแล้วไม่เกินสิบห้าวันส่วน ๗ การลาไปช่วยเหลือภริยาที่คลอดบุตร ข้อ ๒๙ พนักงานราชการศาลปกครองที่ได้รับการจ้างและปฏิบัติหน้าที่มาไม่น้อยกว่าสองปี ซึ่งประสงค์จะลาไปช่วยเหลือภริยาโดยชอบด้วยกฎหมายที่คลอดบุตร ให้เสนอหรือจัดส่งใบลา ต่อผู้บังคับบัญชาตามลําดับจนถึงผู้มีอํานาจอนุญาตก่อนหรือในวันที่ลาภายในเก้าสิบวันนับแต่วันที่คลอดบุตร และให้มีสิทธิลาไปช่วยเหลือภริยาที่คลอดบุตรครั้งหนึ่งติดต่อกันได้ไม่เกินสิบห้าวันทําการผู้มีอํานาจอนุญาตตามวรรคหนึ่ง อาจให้แสดงหลักฐานประกอบการพิจารณาอนุญาตด้วยก็ได้ส่วน ๘ การลาไปฟื้นฟูสมรรถภาพด้านอาชีพ ข้อ ๓๐ พนักงานราชการศาลปกครองผู้ใดได้รับอันตรายหรือการป่วยเจ็บเพราะเหตุปฏิบัติ ราชการในหน้าที่หรือถูกประทุษร้ายเพราะเหตุกระทําการตามหน้าที่ จนทําให้ตกเป็นผู้ทุพพลภาพหรือ พิการ หากพนักงานราชการศาลปกครองผู้นั้นประสงค์จะลาไปเข้ารับการฝึกอบรมหลักสูตรเกี่ยวกับ การฟื้นฟูสมรรถภาพที่จําเป็นต่อการปฏิบัติหน้าที่ราชการ หรือที่จําเป็นต่อการประกอบอาชีพ แล้วแต่กรณี มีสิทธิลาไปฟื้นฟูสมรรถภาพด้านอาชีพครั้งหนึ่งได้ตามระยะเวลาที่กําหนดไว้ในหลักสูตรที่ประสงค์จะลา แต่ไม่เกินสิบสองเดือน ทั้งนี้ จะต้องไม่เกินระยะเวลาตามสัญญาจ้างที่เหลืออยู่พนักงานราชการศาลปกครองที่ได้รับอันตรายหรือการป่วยเจ็บ จนทําให้ตกเป็นผู้ทุพพลภาพ หรือพิการเพราะเหตุอื่นนอกจากที่กําหนดในวรรคหนึ่ง และผู้มีอํานาจสั่งบรรจุพิจารณาแล้วเห็นว่า ยังสามารถปฏิบัติหน้าที่ราชการต่อไปได้ หากพนักงานราชการศาลปกครองผู้นั้นประสงค์จะลาไปเข้ารับ การฝึกอบรมหลักสูตรเกี่ยวกับการฟื้นฟูสมรรถภาพที่จําเป็นต่อการปฏิบัติหน้าที่ราชการ ให้ผู้มีอํานาจ อนุญาตพิจารณาให้ลาไปฟื้นฟูสมรรถภาพด้านอาชีพดังกล่าวครั้งหนึ่งได้ตามระยะเวลาที่กําหนด ไว้ในหลักสูตรที่ประสงค์จะลา แต่ไม่เกินหกเดือน ทั้งนี้ จะต้องไม่เกินระยะเวลาตามสัญญาจ้างที่เหลืออยู่หลักสูตรตามวรรคหนึ่งและวรรคสอง ต้องเป็นหลักสูตรที่ส่วนราชการ หน่วยงานอื่นของรัฐ องค์กรการกุศลอันเป็นสาธารณะหรือสถาบันที่ได้รับการรับรองจากหน่วยงานของทางราชการ เป็นผู้จัด หรือร่วมจัดข้อ ๓๑ พนักงานราชการศาลปกครองซึ่งประสงค์จะลาไปฟื้นฟูสมรรถภาพด้านอาชีพ ตามข้อ ๓๐ ให้เสนอหรือจัดส่งใบลาต่อผู้บังคับบัญชาตามลําดับจนถึงผู้มีอํานาจอนุญาต พร้อมแสดงหลักฐานเกี่ยวกับหลักสูตรที่ประสงค์จะลา และเอกสารที่เกี่ยวข้อง (ถ้ามี) เพื่อพิจารณาอนุญาต และเมื่อได้รับอนุญาตแล้ว จึงจะหยุดราชการเพื่อไปฟื้นฟูสมรรถภาพด้านอาชีพได้บทเฉพาะกาล ข้อ ๓๒ การใดที่ได้ดําเนินการไปตามระเบียบคณะกรรมการข้าราชการฝ่ายศาลปกครอง ว่าด้วยพนักงานราชการศาลปกครอง พ.ศ. ๒๕๕๔ ประกาศสํานักงานศาลปกครอง เรื่อง การบริหารงานบุคคลพนักงานราชการศาลปกครอง และระเบียบอื่นที่เกี่ยวข้องก่อนระเบียบนี้ใช้บังคับ ให้ถือเป็นการดําเนินการตามระเบียบนี้ผู้มีอํานาจลงนาม ประกาศ ณ วันที่ ๒๙ กันยายน พ.ศ. ๒๕๖๓ปิยะ ปะตังทาประธานศาลปกครองสูงสุดประธานกรรมการบริหารศาลปกครอง